title: عمر بلافريج
text: عمر بلافريج، تولد نهار 26 أكتوبر 1973 ف الرباط، هو سياسي و مهندس مغريبي كان مع لفيدرالية د ليسر ديمقراطي. من 2016 ل 2021، كان عضو ف لبرلمان د لمغريب، من الدائرة د الرباط لمحيط. ف يونيو 2021، من مورا ما سالا أول تجربة ديالو ف لإنتخابات، ما عاودش ترشح بلافريح، و قال باللي أيعتازل السياسة و غادي يخدم ف لقطاع لخاص.
  
  حياتو 
  تولد عمر بلافريج و كبر ف الرباط، اللي سكن فيها تا خدا لباك. من موراها مشا لفرانسا فين قرا لأقسام التحضيرية، و موراها دخل لمدراسة د لمهندسين (صونطرال ليون). من مورا ما تخرّج دخل للمغريب و خدم ف لونا. موراها ولاّ مدير تقني ف لجامعة د لأخوين، و ف 2008 ولاّ هو لمدير ديال طيكنوبارك. ف نفس لوقت، كان داخل ف السياسة. من 1997 ل 2010 كان مع الشبيبة د لإتحاد لإشتراكي، و من 2009 ل 2012 كان هو الرئيس ديال لمؤسسة د عبد الرحيم بوعبيد.
  
  ف 2009 بدا بلافريج مبادرة ديالو لي سماها كاك (وضوح، طموح و شجاعة)، اللي كانت ضد الطران د الطي جي ڤي ف لمغريب، و شجعات من بعد لحركة د 20 فبراير. ف 2015، دخلات لحركة د كاك مع لحيزب شتيراكي لموحد، و ترشح بلافريج للبرلمان فين ربح بلاصة ف 2016.
  
  ف 2021، من مورا ما تدابز مع نبيلة منيب، خرج بلافريح من لحزب لإشتراكي لموحد و ستاقل من السياسة. بلافريج نفا باللي ستاقل بسباب لمشاكل مع منيب، و قال باللي ستاقل حيت "مات لمشروع ديال لفيديرالية د ليسار".
  
  عيون لكلام 
  
  زيادة 1973
  سياسي مغريبي
  بيوغرافيا د رجال
  ناس حيين
  مقالة ب جودة مابيهاش (تصنيف د إحصائيات لمينحة د 2023)
  ناس تزادو ف الرباط
  ناس د الرباط